**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD – 291 /2023

**1435a**

**Informácia**

Výboru Národnej rady Slovenskej republiky pre obranu a bezpečnosť o výsledku prerokovania návrhu poslanca Národnej rady Slovenskej republiky Petra POLLÁKA na prijatie uznesenia Národnej rady Slovenskej republiky k vražde v Michalovciach a jej zneužívaniu **(tlač 1435)**

-----------------------------------------------------------------------------------------------------------------

Výbor Národnej rady Slovenskej republiky pre obranu a bezpečnosť ako gestorský výbor k návrhu poslanca Národnej rady Slovenskej republiky Petra POLLÁKA na prijatie uznesenia Národnej rady Slovenskej republiky k vražde v Michalovciach a jej zneužívaniu **(tlač 1435)** podáva Národnej rade Slovenskej republiky túto informáciu.

Predseda Národnej rady Slovenskej republiky svojím rozhodnutím č.  **1497** z 31. januára 2023 pridelil predmetný návrh na prerokovanie Výboru Národnej rady Slovenskej republiky pre obranu a bezpečnosť ako gestorskému výboru.

**Výbor Národnej rady Slovenskej republiky** **pre obranu a bezpečnosť** prerokoval uvedený návrh (**tlač 1435**) v určenej lehote na svojej 95. schôdzi výboru a prijal **k nemu platné uznesenie č. 220,** ktorým **odporúča Národnej rade Slovenskej republiky predmetný návrh na prijatie uznesenia Národnej rady Slovenskej republiky (tlač 1435) schváliť**.

Prílohou tejto informácie je návrh na uznesenie Národnej rady Slovenskej republiky v znení predloženého návrhu poslanca Polláka.

v Bratislave 2. februára 2023

**Juraj KRÚPA, v.r.**

predseda výboru

------------------------------------------------------------------------------------------------

**Návrh**

UZNESENIE

NÁRODNEJ RADY SLOVENSKEJ REPUBLIKY

z..... 2023

k

**k vražde v Michalovciach a jej zneužívaniu**

**Národná rada Slovenskej republiky**

**A. ostro odsudzuje**

vraždu v Michalovciach, ktorej obeťou sa stala nevinná zdravotná sestra. Vyjadruje úprimnú sústrasť pozostalým, rodine a jej blízkym;

**B. vyzdvihuje**

kvalitnú prácu orgánov činných v trestnom konaní za rýchle vypátranie páchateľa;

**C. konštatuje,**

že tento odsúdeniahodný čin je dielom jednotlivca, ktorý je v rukách orgánov činných v trestnom konaní, a nie celej komunity;

**D. vyslovuje znepokojenie**

nad zneužívaním tohto odsúdeniahodného činu niektorými politikmi či extrémistami, ktorí uplatnili princíp kolektívnej viny a z tejto tragickej udalosti vo svojich nenávistných výrokoch či videách obviňujú celú rómsku komunitu s cieľom politického zisku;

**E. odsudzuje**

akékoľvek prejavy protirómskeho rasizmu, vrátane princípu kolektívnej viny či stereotypizácie Rómov, ktoré sú spomenuté v uznesení prijatom NR SR 27.9.2022;

**F. odporúča vláde SR**

hľadať riešenia pre kultivovanie protirómskej a protimenšinovej diskusie vo verejnom priestore